પોરબંદર ના આર્યસમાજ માં એક લગ્ન ચાલી રહ્યા છે જેમાં વરરાજો બોગસ પાસપોર્ટ પર વિદેશ સ્થાયી થયા બાદ લગ્ન કરવા આવ્યો હોવાની માહિતી ક્રાઈમ બ્રાંચ ને મળતા પોરબંદર ક્રાઈમ બ્રાંચ ની ટીમ તુરંત આર્યસમાજ ખાતે દોડી ગઈ હતી અને લગ્નવિધિ પૂર્ણ થયા બાદ વરરાજા ની પુછપરછ કરતા પોતાનું નામ રાકેશ દીનેશચન્દ્ર થાનકી હોવાનું અને પોતે ભાણવડ નજીક ના ગુંદલા ગામ નો વતની હોવાનું અને પાંચેક વરસ થી યુકે સ્થાયી હોવાનું જણાવ્યું હતું આથી પોલીસે તેનો પાસપોર્ટ માંગતા તેની પાસે ૨૦૨૨ ની સાલ સુધી ની વેલિડિટી ધરાવતો બ્રિટીશ પાસપોર્ટ હોવાનું સામે આવ્યું હતું જો કે લગ્ન કરનાર યુવાન હકીકત માં રાકેશ થાનકી નહી પરંતુ પોરબંદર નજીક ના વિસાવાડા ગામનો રણજીત જેઠા મોઢવાડિયા હોવાની બાતમી પોલીસ ને મળી હતી આથી પોલીસે વધુ તપાસ હાથ ધરી છે અને તેની પાસે બ્રિટીશ પાસપોર્ટ હોવાથી તે બ્રિટન નો નાગરિક ગણાય આથી પોલીસે આ અંગે વધુ ખરાઈ કર્યા વગર ગુન્હો ન દાખલ કરવાનો નિર્ણય લીધો છે અને હાલ આ અંગે કિર્તીમંદિર પોલીસ મથક માં જાણવા જોગ નોંધ કરી અને વધુ તપાસ હાથ ધરી છે જેમાં બ્રિટીશ એમ્બેસી ની પણ મદદ માંગી છે કારણ કે ઓરીજનલ બ્રિટીશ પાસપોર્ટ મેળવવા તેણે ભારતીય પાસપોર્ટ સરેન્ડર કર્યો હતો આથી તે પાસપોર્ટ જ બોગસ હોવાની શક્યતા ના આધારે પોલીસે વધુ તપાસ હાથ ધરી છે.